《白苧 咏鲛绡》
清代·季娴

蛟宫里，波纹静，几多姌袅。蕊珠璀璨，六月凉生殿阁。

好安排、金针玉户裁云幕。约略渭川漪，琼山碧，是甚纬络。

眯眯看去，宛尔晶光错落。记昔年、建章曾荷仙娥托。

如昨。就锦霞帔，即今重见，依旧冰蚕乱缚。问线线丝丝，为谁缝却。

多情阔别，怕涓涓泪滴，刺残巾角。拂拭殷勤，汗漫红见，数点斑驳。

待出深潭，羡奇花软绰。

作者简介：清江南泰兴人，字静姎。李长昂妻。兄季开生以事谪戍。迎养老父，督侄读书，时论称之。性格散朗，喜诗，兼工长短句。有《雨泉龛集》。